Silke Spiegelburg

Silke Spiegelburg (født 17. mars 1986 i Georgsmarienhütte) er en tysk stavsprangutøver. Hun har deltatt i to OL, og har tre sølv i EM for Tyskland. Hun har også vunnet Diamond League tre ganger.

 Karriere 
Spiegelburg ble ungdomsverdensmester i 2001, og junioreuropamester i 2003, og ble i en alder av 18 år kvalifisert til OL i Athen, der hun kom på 13.-plass.

I 2005 ble hun tysk mester og junioreuropamester, og tok den 26. august i Muenster juniorverdensrekorden fra Jelena Isinbajeva, da hun hoppet 4,48 meter.

I 2006 kom hun på åttendeplass under VM innendørs i Moskva, og ble tysk mester i stavsprang. Under EM i Göteborg ble hun nummer seks. I 2007 ble hun igjen tysk mester, men mislyktes i VM i Osaka i finalen på åpningshøyden.

11. juli 2008 satte hun ny personlig rekord med 4,70 på Golden League-stevnet i Roma. Kort tid etter ble hun tatt ut til OL i Beijing, der hun greide 4,65 meter, og havnet på 7.-plass. Ved avslutningen av 2008-sesongen vant hun IAAF World Athletics Final i Stuttgart, der hun igjen greide 4,70 meter.

I 2009 forbedret hun den tyske innendørsrekorden med fire centimeter til 4,75 meter, og tok med det sølv under innendørs-EM i Torino. I VM 2009 i Berlin endte hun på 4.-plass, og hoppet 4,65 meter, samme høyde som de to medaljevinnerne Monika Pyrek (Polen) og Chelsea Johnson (USA), men disse trengte færre forsøk.

Hun trenes av Leszek Klima og sin far Ansgar Spiegelburg. Hennes to brødre, Richard Spiegelburg og Christian Spiegelburg, er også dyktige stavsprangutøvere.

 Referanser 

 Eksterne lenker 

  Offisiell hjemmeside
  Profil på Leichtathletik.de 
  Profil på European Athletics

Kategori:Personer fra Landkreis Osnabrück
Kategori:Tyske stavhoppere
Kategori:Tyske mestere i friidrett
Kategori:EM-sølvmedaljevinnere i friidrett for Tyskland
Kategori:Diamond League-vinnere
Kategori:Deltakere for Tyskland under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Tyskland under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Tyskland under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Tyskland under VM i friidrett 2015
Kategori:Deltakere for Tyskland under VM i friidrett 2017
Kategori:Deltakere for Tyskland under EM i friidrett 2010